CELEX: 32021D0361
Language: hu
Date: 2021-02-22 00:00:00
Title: A Bizottság (EU) 2021/361 végrehajtási határozata (2021. február 22.) szalamandraszállítmányok tagállamok közötti mozgatására és Unióba történő beléptetésére vonatkozó, Batrachochytrium salamandrivorans általi fertőzöttséggel kapcsolatos szükséghelyzeti intézkedések megállapításáról (az értesítés a C(2021) 1018. számú dokumentummal történt) (EGT-vonatkozású szöveg)

2021.2.26.   
               
               
                  HU
               
               
                  Az Európai Unió Hivatalos Lapja
               
               
                  L 69/12
               
            
         A BIZOTTSÁG (EU) 2021/361 VÉGREHAJTÁSI HATÁROZATA
         (2021. február 22.)
         szalamandraszállítmányok tagállamok közötti mozgatására és Unióba történő beléptetésére vonatkozó, Batrachochytrium salamandrivorans általi fertőzöttséggel kapcsolatos szükséghelyzeti intézkedések megállapításáról
         
            
               (az értesítés a C(2021) 1018. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre (állategészségügyi rendelet) (1) és különösen annak 259. cikke (1) bekezdésének bevezető mondatára és a) pontjára, valamint 261. cikke (1) bekezdésére,
         mivel:
         
                     (1)
                  
                  
                     A Batrachochytrium salamandrivorans (Bsal) a szalamandrák kórokozója, amely egyaránt sújtja a tartott és a vadon élő szalamandrákat, és jelentős morbiditást és mortalitást okozhat ezekben a populációkban. A Bsal bizonyos szalamandrafajok számára halálos, míg más fajok teljesen vagy részben rezisztensek vele szemben, viszont a bőrükön hordozhatják a Bsal kórokozót, és emiatt hordozók, illetve a fertőzés forrásai lehetnek más szalamandrafajok, vagy a szennyezés forrásai lehetnek a környezetük számára.
                  
               
                     (2)
                  
                  
                     A Bsal-fertőzés Belgiumban, Németországban, Hollandiában, az Egyesült Királyságban és Spanyolországban fordult elő, mind a tartott, mind a vadon élő szalamandrák populációiban, a „Szalamandrák új fertőző betegségének kezelése az európai biodiverzitás csökkenésének ellensúlyozása érdekében” elnevezésű európai projekt (2) keretében és azt követően gyűjtött adatok szerint. A Bsal vélhetően Kelet-Ázsiából származik, ott széles körben elterjedt, legalábbis Japánban, Thaiföldön és Vietnamban endémiás. Arról viszont nincsenek információk, hogy mennyire elterjedt az Unió és a világ más részein. A fertőzött vagy hordozó szalamandrák kereskedelme hozzájárul a Bsal terjedéséhez, és a betegség jelentős veszélyt jelent a biológiai sokféleségre azokon a területeken, ahol megtelepedik.
                  
               
                     (3)
                  
                  
                     Az (EU) 2019/1998 bizottsági végrehajtási határozattal (3) módosított (EU) 2018/320 bizottsági végrehajtási határozat (4) meghatározza a szalamandraszállítmányok Unión belüli kereskedelmére és az ilyen szállítmányok Unióba történő behozatalára vonatkozó állategészségügyi védintézkedéseket. Az (EU) 2018/320 végrehajtási határozatot az Európai Élelmiszerbiztonsági Hatóság 2017. október 25-i tudományos szakvéleménye (5) (a továbbiakban: EFSA-vélemény) és az Európai Élelmiszerbiztonsági Hatóság 2017. február 21-i tudományos és műszaki segítségnyújtása (6) (a továbbiakban: EFSA tudományos és technikai segítségnyújtás) alapján fogadták el. Az említett határozatot 2021. április 20-ig kell alkalmazni.
                  
               
                     (4)
                  
                  
                     Az EFSA szakvéleménye és az EFSA technikai segítségnyújtása, valamint az újabb tudományos publikációk (7) a Bsal természetének számos aspektusát illetően hiányosságokra és bizonytalanságokra világítottak rá az ismereteket terén. Az Állategészségügyi Világszervezet (OIE) nemzetközi kereskedelmi szabványait még nem dolgozták ki teljes mértékben a Bsal diagnosztikai módszerei tekintetében, és azokat nem vizsgálták felül a szalamandrák nemzetközi kereskedelmére vonatkozó ajánlások tekintetében.
                  
               
                     (5)
                  
                  
                     A Bsal szerepel az (EU) 2016/429 rendelet II. mellékletében, és ennek megfelelően az (EU) 2016/429 rendelet alkalmazásában jegyzékbe foglalt betegség fogalommeghatározása alá tartozik. A Bsal a D kategóriájú betegség fogalmának az (EU) 2018/1882 bizottsági végrehajtási rendeletben (8) a Caudata rendbe tartozó állatokra vonatkozóan meghatározott fogalommeghatározása alá is tartozik, amely a szalamandrákat is magában foglalja. A szárazföldi állatok és víziállatok szállítmányainak Unión belüli mozgatására és Unióba történő beléptetésére vonatkozó, az (EU) 2016/429 rendelet alapján elfogadott felhatalmazáson alapuló és végrehajtási bizottsági jogi aktusokban meghatározott uniós szabályok azonban nem alkalmazandók a Caudata rendre, mivel a Caudata az említett rendeletben szereplő „egyéb állatok” fogalommeghatározása alá tartozik. Tekintettel a Bsal természetének számos aspektusával kapcsolatos ismeretek jelenlegi hiányára, valamint az ezen állatok kereskedelmére vonatkozó megfelelő nemzetközi iránymutatások és ajánlások hiányára, a Caudata tekintetében még nem fogadtak el felhatalmazáson alapuló és végrehajtási bizottsági jogi aktusokat, holott a szárazföldi és víziállatokra vonatkozóan elfogadták azokat.
                  
               
                     (6)
                  
                  
                     A Bizottság a tagállamok illetékes hatóságaival közösen áttekintette a Bsal tekintetében az Unióban fennálló állategészségügyi helyzetet és az (EU) 2018/320 végrehajtási határozatban előírt állategészségügyi védintézkedéseket. Mivel az (EU) 2018/320 végrehajtási határozatban meghatározott intézkedéseket megfelelőnek ítélték, a tagállamok nem hoztak további kereskedelmi intézkedéseket a Bsal elleni küzdelem érdekében. Bár úgy tűnik, hogy a Bsal-járvány jelenleg bizonyos tagállamok bizonyos régióira korlátozódik, a Bsal Unión belüli kereskedelem általi további terjedése jelentős kockázatot jelent.
                  
               
                     (7)
                  
                  
                     Ennek megfelelően indokolt uniós szintű vészhelyzeti intézkedéseket elfogadni a Bsal terjedése megakadályozásának és a szalamandrák kereskedelme indokolatlan zavarainak elkerülése érdekében. Figyelembe véve az (EU) 2018/320 végrehajtási határozatban megállapított intézkedések hatékonyságát, helyénvaló hasonló intézkedéseket elfogadni a szalamandraszállítmányok Unión belüli mozgatására és 2021. április 21-től az állandóbb állategészségügyi intézkedések elfogadásáig korlátozott időtartamra az Unióba történő beléptetésére vonatkozóan, hasonlóan a szárazföldi és víziállatokat érintő betegségekhez.
                  
               
                     (8)
                  
                  
                     A Bsal képes terjedni a különböző régiókban őshonos szalamanderfajok között, és keresztfertőzés alakulhat ki a szalamandrákat tartó és forgalmazó felelős személyek által működtetett létesítmények között. Ez növeli annak kockázatát, hogy a kereskedelem tárgyát képező szalamandrák általi Bsal-átvitel történik, függetlenül származási helyük állategészségügyi állapotától és a vadonban kialakult egészségügyi helyzetüktől. Ezért a tagállamok közötti mozgatásra vagy az Unióba való beléptetésre szánt szalamandrák szállítmányait olyan intézkedéseknek kell alávetni, amelyek csökkentik ezt a kockázatot. Ezek az intézkedések azonban nem alkalmazandók a kedvtelésből tartott szalamandrák nem kereskedelmi célú mozgására, mivel az ilyen nem kereskedelmi célú mozgásokra az 576/2013/EU európai parlamenti és tanácsi rendeletben (9) megállapított szabályok vonatkoznak. Ezek a nem kereskedelmi célú mozgások a tulajdonosok vagy felhatalmazott személyek felügyelete alatt álló és azokat kísérő állatokra korlátozódnak, és nem járnak a tulajdonjog átruházásával. Ezért a kedvtelésből tartott szalamandrák nem kereskedelmi célú mozgása elhanyagolható kockázatot jelent a Bsalnak a kereskedelemben forgalmazott szalamandrákra vagy a vadon élő szalamandrákra való átterjedése szempontjából.
                  
               
                     (9)
                  
                  
                     Azokat a szalamandrákat, amelyeket kizárólag az illetékes hatóság által az (EU) 2016/429 rendelettel összhangban engedélyezett körülhatárolt létesítmények között cserélnek ki, nem szabad karanténnak vagy vizsgálatnak alávetni, mivel az említett körülhatárolt létesítményekben érvényben lévő biológiai biztonsági intézkedések alkalmasak a Bsal terjedési kockázatának csökkentésére.
                  
               
                     (10)
                  
                  
                     Az Unióba beléptetett szalamandrák szállítmányait, amelyek vizsgálata már negatív eredménnyel zárult, vagy amelyek az Unióba való beléptetésüket követően megfelelő létesítményben kielégítő kezelésben részesültek az Unióban, és amelyeket más tagállamba kívánnak szállítani, nem szabad ismételt karanténnak vagy vizsgálatnak alávetni, amennyiben azok el voltak különítve más egészségügyi állapotú szalamandráktól.
                  
               
                     (11)
                  
                  
                     Nincsenek információk arról, hogy az állategészségügyi szolgálatok és laboratóriumok világszerte milyen technikai képességekkel rendelkeznek a Bsal tesztelésére, miközben az Európai Unióban a különböző testületek élen járnak a Bsal diagnosztizálásában és kezelésében. Ezért helyénvaló, hogy az Unióba beléptetett szalamandraszállítmányokat megfelelő létesítményben karanténba helyezzék, és az Unióba való beléptetésüket követően teszteljék és kezeljék.
                  
               
                     (12)
                  
                  
                     A szalamandraszállítmányok Unióba való beléptetéséhez szükséges állategészségügyi bizonyítványok kiállítására jóváhagyott harmadik országokat és területeket azokra kell korlátozni, amelyek tagjai az OIE-nek, és amelyek ezáltal kötelesek betartani az állategészségügyi bizonyítványok kiállítására vonatkozó nemzetközi szabványokat.
                  
               
                     (13)
                  
                  
                     A kezeléseket az EFSA tudományos és technikai segítségnyújtásában vagy más hasonló dokumentumokban bemutatott, konzultatív szakértői vizsgálatnak alávetett tudományos szakirodalomban már leírt protokollokkal összhangban kell meghatározni.
                  
               
                     (14)
                  
                  
                     A szalamandraszállítmányok Unióba való beléptetését az Unióba való beléptetés helye szerinti határállomás illetékes hatósága csak akkor engedélyezheti, ha az említett hatóság igazolást kap a rendeltetési létesítményért felelős természetes vagy jogi személytől, amely igazolja, hogy a szállítmányokat fogadják.
                  
               
                     (15)
                  
                  
                     Az e határozatban előírt vészhelyzeti intézkedéseket az (EU) 2016/429 rendelet alkalmazásának kezdőnapjától kell alkalmazni, és azokat az új fejleményekből eredő járványügyi helyzet súlyosságának és a tagállamok illetékes hatóságai általi éves jelentéstételnek a figyelembevételével felül kell vizsgálni.
                  
               
                     (16)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Tárgy és hatály
            Ez a határozat vészhelyzeti intézkedéseket állapít meg a szalamandraszállítmányok tagállamok közötti mozgatására és az ilyen szállítmányok Unióba történő beléptetésére (10) vonatkozóan.
            Ez a határozat nem alkalmazandó a kedvtelésből tartott szalamandrák nem kereskedelmi célú mozgására.
         
         
            2. cikk
            Fogalommeghatározások
            E határozat alkalmazásában:
            
                        a)
                     
                     
                        „szalamandrák”: a farkos kétéltűek (Caudata) rendjébe tartozó valamennyi kétéltű;
                     
                  
                        b)
                     
                     
                        „Bsal”: a Batrachochytrium salamandrivorans gomba (gombák országa, rajzóspórás gombák törzse (Phylum Chytridiomycota), Rhizophydiales rend) általi fertőzöttség;
                     
                  
                        c)
                     
                     
                        „megfelelő létesítmény”: olyan helyszín,
                        
                                    i.
                                 
                                 
                                    ahol a szalamandrákat karanténban tartják, mielőtt feladják egy másik tagállamba, illetve miután behozták az Unióba, amennyiben azokat a belső piacra szánják; és
                                 
                              
                                    ii.
                                 
                                 
                                    amelyet az illetékes hatóság a karanténban tartás kezdetének időpontja előtt nyilvántartásba vesz;
                                 
                              
                  
                        d)
                     
                     
                        „megfelelő diagnosztikai vizsgálat”: valós idejű kvantitatív polimeráz láncreakció (qPCR) vizsgálati módszer, amely fajspecifikus STerF és STerR primerek kiválasztásával a Bsal egy 119 nukleotidból álló DNS-szakaszát amplifikálja.
                     
                  
         
            3. cikk
            A szalamandraszállítmányok tagállamok közötti mozgatására vonatkozó állategészségügyi követelmények
            A tagállamok megtiltják szalamandraszállítmányok más tagállamokba történő szállítását, kivéve, ha az ilyen szállítmányok megfelelnek a következő állategészségügyi követelményeknek:
            
                        a)
                     
                     
                        a szalamandrák olyan populációból származnak, ahol:
                        
                                    i.
                                 
                                 
                                    nincs meghatározatlan okú mortalitás;
                                 
                              
                                    ii.
                                 
                                 
                                    nincs Bsal miatti mortalitás;
                                 
                              
                                    iii.
                                 
                                 
                                    nem észlelhetők a Bsal klinikai tünetei, különösen a bőrléziók és fekélyek;
                                 
                              
                  
                        b)
                     
                     
                        a hatósági állatorvos által végzett vizsgálat időpontjában a szalamandrákon nem láthatók a Bsal klinikai tünetei, különösen a bőrlézió vagy a fekély; ezt a vizsgálatot a szállítmány rendeltetési hely szerinti tagállamba történő feladásának időpontja előtti 48 órán belül kell elvégezni;
                     
                  
                        c)
                     
                     
                        a szállítmánynak olyan szalamandrákból kell állnia, amelyek megfelelnek az alábbi követelmények legalább egyikének:
                        
                                    i.
                                 
                                 
                                    közvetlenül az I. melléklet A. részében meghatározott mintának megfelelő állategészségügyi bizonyítvány kiállítását megelőzően legalább hat hétig karanténban tartották egy megfelelő létesítményben, valamint a szállítmányban lévő szalamandrák bőréből a karanténidőszak ötödik hetében tamponos mintavétellel vett mintát a III. melléklet 1. a) pontjában meghatározott mintanagyságnak megfelelően a megfelelő diagnosztikai vizsgálattal megvizsgálták a Bsal jelenléte tekintetében, és a vizsgálat negatív eredményt adott; vagy
                                 
                              
                                    ii.
                                 
                                 
                                    a szalamandrákat a III. melléklet 1.b) pontjában szereplő referenciatáblázatnak megfelelően az illetékes hatóság által kielégítőnek minősített módon kezelték a Bsal kórokozó ellen; vagy
                                 
                              
                                    iii.
                                 
                                 
                                    egy körülhatárolt létesítményből származnak, és egy másik körülhatárolt létesítménybe szánják őket; vagy
                                 
                              
                                    iv.
                                 
                                 
                                    harmadik országból léptek be az Unióba, a 6. cikknek megfelelően karanténban tartották őket egy megfelelő rendeltetési létesítményben, és a karanténidőszak vége és a d) pontban említett állategészségügyi bizonyítvány kiállítása között más szalamandráktól elkülönítve tartották őket;
                                 
                              
                  
                        d)
                     
                     
                        a szállítmányokat az I. melléklet A. részében meghatározott állategészségügyi bizonyítványmintának megfelelően kiállított állategészségügyi bizonyítvány kíséri.
                     
                  
         
            4. cikk
            A szalamandraszállítmányok Unióba történő beléptetésére vonatkozó állategészségügyi követelmények
            Az Unióba való beléptetés helye szerinti határállomás illetékes hatósága csak akkor engedélyezheti az (EU) 2017/625 európai parlamenti és tanácsi rendelet (11) 47. cikkének (1) bekezdésében előírt hatósági ellenőrzések céljából az illetékes hatóság elé állított szalamandraszállítmányok Unióba való beléptetését harmadik országokból és területekről, ha a határállomáson végzett ilyen hatósági ellenőrzések eredménye kedvező, és az említett szállítmányok megfelelnek a következő követelményeknek:
            
                        a)
                     
                     
                        olyan származási harmadik országból vagy területről származnak, amely az Állategészségügyi Világszervezet (OIE) tagja;
                     
                  
                        b)
                     
                     
                        a szállítmányban lévő szalamandrák a d) pontban említett állategészségügyi bizonyítvány kiállítása céljából végzett klinikai vizsgálat során nem mutathatják a Bsal klinikai tüneteit, különösen nem mutatkozhatnak bőrléziók vagy fekélyek; és a klinikai vizsgálatot a szállítmány Unióba való feladásához szükséges berakodás időpontját megelőző 48 órán belül végezték;
                     
                  
                        c)
                     
                     
                        mielőtt kiállítanák a d) pontban említett állategészségügyi bizonyítványt, a szállítmányban lévő szalamandrák alkotta járványügyi egységet legkésőbb a d) pontban említett állategészségügyi bizonyítvány kiállítása céljából végzett klinikai vizsgálat időpontjában el kell különíteni a többi szalamandrától, és azok ezt követően nem kerülhetnek kapcsolatba más szalamandrával;
                     
                  
                        d)
                     
                     
                        az állatokat az I. melléklet B. részében meghatározott bizonyítványmintának megfelelően kiállított állategészségügyi bizonyítvány kíséri.
                     
                  
         
            5. cikk
            A rendeltetési létesítménnyel kapcsolatos átvételi igazolás
            A tagállamok biztosítják, hogy amennyiben a szalamandraszállítmányokat belső piacra szánják, a szállítmányért felelős vállalkozó a határállomás tagállamának egyik hivatalos nyelvén írásbeli igazolást nyújt be, amelyet a megfelelő rendeltetési létesítményért vagy körülhatárolt létesítményért felelős természetes vagy jogi személy ír alá, és amely tanúsítja a következőket:
            
                        a)
                     
                     
                        a rendeltetési létesítmény neve, címe és nyilvántartási száma, illetve körülhatárolt létesítmény esetében az engedély száma;
                     
                  
                        b)
                     
                     
                        annak igazolása, hogy a megfelelő rendeltetési létesítmény eleget tesz a II. mellékletben meghatározott minimumfeltételeknek;
                     
                  
                        c)
                     
                     
                        nyilatkozat arról, hogy a szalamandraszállítmányt karanténba fogják helyezni a rendeltetési létesítményben vagy a körülhatárolt létesítményben.
                     
                  
         
            6. cikk
            Az Unióba és a megfelelő rendeltetési létesítménybe beléptetett szalamandraszállítmányokra vonatkozó karanténszabályok
            A tagállamok gondoskodnak arról, hogy:
            
                        a)
                     
                     
                        a felelős személy a szalamandraszállítmányt karanténban tartja a megfelelő rendeltetési létesítményben mindaddig, amíg a szállítmányt a hatósági állatorvos ki nem engedi a létesítményből;
                     
                  
                        b)
                     
                     
                        a hatósági állatorvos minden egyes szalamandraszállítmány esetében megvizsgálja a karantén feltételeit a megfelelő rendeltetési létesítményben, beleértve a mortalitási nyilvántartások vizsgálatát és a szalamandrák klinikai vizsgálatát, különösen a bőrléziók és fekélyek tekintetében;
                     
                  
                        c)
                     
                     
                        a hatósági állatorvos a III. melléklet 1. és 2. pontjában említett eljárással összhangban elvégzi a Bsal kórokozóra vonatkozó vizsgálati, mintavételi, tesztelési és kezelési eljárásokat;
                     
                  
                        d)
                     
                     
                        a hatósági állatorvos csak írásbeli engedélyt kiállítva engedi ki az adott létesítményből a szalamandraszállítmányt:
                        
                                    i.
                                 
                                 
                                    a III. melléklet 1. a) pontjában említett vizsgálat céljából a karanténidőszak kezdete után legalább hat hét elteltével és a negatív vizsgálati eredmények kézhezvétele után, attól függően, hogy melyik időpont a későbbi; vagy
                                 
                              
                                    ii.
                                 
                                 
                                    a III. melléklet 1.b) pontjában említett kezelés esetében csak a kezelés kielégítő lezárását követően.
                                 
                              
                  
         
            7. cikk
            A Bsal kitörése esetén meghozandó intézkedések a megfelelő rendeltetési létesítményben
            
               (1)   Az illetékes hatóság biztosítja, hogy ha egy járványügyi egységben Bsal-járvány tör ki, a megfelelő rendeltetési létesítmény meghozza a következő intézkedéseket:
               
                           a)
                        
                        
                           a járványügyi egység alkotta valamennyi szalamandrát:
                           
                                       i.
                                    
                                    
                                       a III. melléklet 3. b) pontjának megfelelően az illetékes hatóság által kielégítőnek minősített módon kezelik a Bsal kórokozó ellen; vagy
                                    
                                 
                                       ii.
                                    
                                    
                                       leölik és az 1069/2009/EK európai parlamenti és tanácsi rendelet (12) 8. cikke a) pontjának iii. alpontjában említett állati melléktermékként ártalmatlanítják annak 12. cikkével összhangban;
                                    
                                 
                     
                           b)
                        
                        
                           az a) pontban említett intézkedések befejezését követően megtisztítják és fertőtlenítik a megfelelő rendeltetési létesítmény azon területét, ahol a járványügyi egységet tartották, az illetékes hatóság által kielégítőnek minősített módon.
                        
                     
            
               (2)   Az illetékes hatóság megkövetelheti a kezelt szalamandráknak az (1) bekezdés a) pontjának i. alpontjában említett kezelés hatékonyságát megerősítő vizsgálatát, és adott esetben a Bsal terjedésének megakadályozása érdekében megkövetelheti a kezelés megismétlését.
            
         
         
            8. cikk
            Éves jelentéstételi követelmények
            Azok a tagállamok, amelyek az előző évben szalamandraszállítmányokat kezeltek, minden évben legkésőbb június 30-ig az előző évre vonatkozóan benyújtják az Európai Bizottságnak az előző évre vonatkozó következő információkat, megkülönböztetve az ilyen szállítmányok tagállamok közötti mozgására és az ilyen szalamandraszállítmányok Unióba történő beléptetésére vonatkozó információkat:
            
                        a)
                     
                     
                        a Bsal-járvány kitörése által érintett járványügyi egységek száma;
                     
                  
                        b)
                     
                     
                        a Bsal-járvány kitörése nélkül kezelt járványügyi egységek száma;
                     
                  
                        c)
                     
                     
                        minden olyan további információ, amelyet a szalamandraszállítmányok vizsgálatával, állategészségügyi kezelésével vagy kezelésével, valamint e határozat végrehajtásával kapcsolatban fontosnak tartanak.
                     
                  
         
            9. cikk
            Alkalmazási kör
            Ezt a határozatot 2021. április 21-től 2022. december 31-ig kell alkalmazni.
         
         
            10. cikk
            Címzettek
            Ennek a határozatnak a tagállamok a címzettjei.
         
         
            Kelt Brüsszelben, 2021. február 22-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 84., 2016.3.31., 1. o.
         
         
            (2)  http://bsaleurope.com/european-distribution/
         
            (3)  A Bizottság (EU) 2019/1998 végrehajtási határozata (2019. november 28.) az (EU) 2018/320 végrehajtási határozatnak a Batrachochytrium salamandrivorans gombával kapcsolatos bizonyos állategészségügyi védintézkedések alkalmazási időszaka tekintetében történő módosításáról (HL L 310., 2019.12.2., 35. o.).
         
            (4)  A Bizottság (EU) 2018/320 végrehajtási határozata (2018. február 28.) a szalamandrák Unión belüli kereskedelmére és az ilyen állatok Unióba történő behozatalára vonatkozó, a Batrachochytrium salamandrivorans gombával kapcsolatos bizonyos állategészségügyi védintézkedésekről (HL L 62., 2018.3.5., 18. o.).
         
            (5)  The EFSA Journal (2017); 15(11):5071.
         
            (6)  The EFSA Journal (2017); 15(2):4739.
         
            (7)  http://bsaleurope.com/scientific-publications/
         
            (8)  A Bizottság (EU) 2018/1882 végrehajtási rendelete (2018. december 3.) egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról (HL L 308., 2018.12.4., 21. o.).
         
            (9)  Az Európai Parlament és a Tanács 576/2013/EU rendelete (2013. június 12.) a kedvtelésből tartott állatok nem kereskedelmi célú mozgásáról és a 998/2003/EK rendelet hatályon kívül helyezéséről (HL L 178., 2013.6.28., 1. o.).
         
            (10)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e határozat alkalmazásában Észak-Írország tekintetében az Unióra történő hivatkozás úgy értelmezendő, hogy magában foglalja az Egyesült Királyságot is.
         
            (11)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet), (HL L 95., 2017.4.7., 1. o.).
         
            (12)  Az Európai Parlament és a Tanács 1069/2009/EK rendelete (2009. október 21.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (HL L 300., 2009.11.14., 1. o.).
      
      
         
            I. MELLÉKLET
            A. RÉSZ
            
               ÁLLATEGÉSZSÉGÜGYI BIZONYÍTVÁNYMINTA
            
            
               a szalamandrák tagállamok közötti mozgásához
            
            
               
            
               
            
               
            B. RÉSZ
            
               ÁLLATEGÉSZSÉGÜGYI BIZONYÍTVÁNYMINTA
            
            
               a szalamandrák Unióba történő beléptetéséhez
            
            
               
            
               
         
      
      
         
            II. MELLÉKLET
            
               A MEGFELELŐ RENDELTETÉSI LÉTESÍTMÉNYRE VONATKOZÓ MINIMUMFELTÉTELEK
            
            
                        (1)
                     
                     
                        A megfelelő rendeltetési létesítmény:
                        
                                    a)
                                 
                                 
                                    olyan rendszerrel rendelkezik, amely biztosítja a szalamandrák megfelelő megfigyelését;
                                 
                              
                                    b)
                                 
                                 
                                    az illetékes hatóság felügyelete alatt áll,
                                 
                              
                                    c)
                                 
                                 
                                    az illetékes hatóság utasításaival összhangban tisztítják és fertőtlenítik.
                                 
                              
                  
                        (2)
                     
                     
                        A megfelelő létesítmény felelős személye biztosítja, hogy:
                        
                                    a)
                                 
                                 
                                    a tartályok, szállítóketrecek, felszerelések, szállítóeszközök vagy a szalamandrák szállítására használt egyéb hordozók tisztítását és fertőtlenítését olyan módon végzik, hogy az megakadályozza a Bsal terjedését, kivéve, ha ezen eszközök megsemmisítésre kerülnek;
                                 
                              
                                    b)
                                 
                                 
                                    a hulladékanyagokat és a szennyvizet rendszeresen összegyűjtik, tárolják, és olyan módon kezelik, hogy az megakadályozza a Bsal terjedését;
                                 
                              
                                    c)
                                 
                                 
                                    a karanténba helyezett, elpusztult szalamandrák tetemeit az illetékes hatóság által kijelölt laboratóriumban megvizsgálják;
                                 
                              
                                    d)
                                 
                                 
                                    a szalamandrák szükséges vizsgálatait és kezelését az illetékes hatósággal egyeztetve és annak ellenőrzése mellett végzik el.
                                 
                              
                  
                        (3)
                     
                     
                        A megfelelő rendeltetési létesítmények felelős személye tájékoztatja az illetékes hatóságot a karantén ideje alatt a szalamandrák valamennyi betegségéről és elhullásáról.
                     
                  
                        (4)
                     
                     
                        A megfelelő rendeltetési létesítmény felelős személye nyilvántartást vezet a következőkről:
                        
                                    a)
                                 
                                 
                                    az egyes szállítmányokkal a megfelelő rendeltetési létesítménybe belépő és onnan kilépő szalamandrák száma, faja, valamint a be- és kilépés dátuma;
                                 
                              
                                    b)
                                 
                                 
                                    a szalamandraszállítmányokat kísérő állategészségügyi bizonyítványok és közös állategészségügyi beléptetési okmányok másolatai;
                                 
                              
                                    c)
                                 
                                 
                                    a megbetegedett, illetve elhullott állatok száma naponta;
                                 
                              
                                    d)
                                 
                                 
                                    a vizsgálatok dátuma és eredményei;
                                 
                              
                                    e)
                                 
                                 
                                    a kezelés típusai és időpontjai, valamint a kezelt szalamandrák száma.
                                 
                              
                  
      
      
         
            III. MELLÉKLET
            
               A BSAL KÓROKOZÓVAL KAPCSOLATOS VIZSGÁLATI, MINTAVÉTELI, TESZTELÉSI ÉS KEZELÉSI ELJÁRÁSOK
            
            
                        (1)
                     
                     
                        A karantén ideje alatt a következő eljárásokat kell elvégezni a szalamandrákon:
                        
                                    a)
                                 
                                 
                                    A karanténba helyezett szalamandrák bőréből tamponos mintavétellel mintát kell venni, és azt az illetékes hatóság ellenőrzése mellett a megfelelő diagnosztikai vizsgálattal, a referenciatáblázatban meghatározott mintanagysággal összhangban a megfelelő létesítménybe történő beléptetést követő ötödik héten meg kell vizsgálni, kivéve, ha a felelős személy a b) pont szerinti kezelés mellett dönt.
                                    Referenciatáblázat (1):
                                    
                                                A járványügyi egység mérete
                                             
                                             
                                                62 vagy kevesebb
                                             
                                             
                                                186
                                             
                                             
                                                200
                                             
                                             
                                                250
                                             
                                             
                                                300
                                             
                                             
                                                350
                                             
                                             
                                                400
                                             
                                             
                                                450
                                             
                                          
                                                Mintaméret
                                             
                                             
                                                az összes
                                             
                                             
                                                96
                                             
                                             
                                                98
                                             
                                             
                                                102
                                             
                                             
                                                106
                                             
                                             
                                                108
                                             
                                             
                                                110
                                             
                                             
                                                111
                                             
                                          
                              
                                    b)
                                 
                                 
                                    Ha a felelős személy a 3. pontban felsorolt kezelések mellett dönt, a felelős személynek a hatósági állatorvos irányítása mellett az illetékes hatóság által kielégítőnek minősített módon kezelnie kell a Bsal kórokozóval szemben a szállítmányban lévő összes szalamandrát.
                                 
                              
                                    c)
                                 
                                 
                                    A b) pontban említett esetekben a hatósági állatorvos megkövetelheti, hogy – a kezelés előtt a Bsal jelenlétének megfigyelése, illetve a kezelés után a Bsal megsemmisítésének igazolása céljából – a megfelelő diagnosztikai vizsgálattal tesztet végezzenek a járványügyi egységből vett reprezentatív mintán. Ebben az esetben legfeljebb négy állatból származó bőrtamponmintát lehet összevonni.
                                 
                              
                                    d)
                                 
                                 
                                    Az elhullott vagy klinikailag beteg, különösen a bőrlézió tüneteit mutató szalamandrák bőréből tamponos mintavétellel vett mintákat a hatósági állatorvos irányítása mellett megfelelő diagnosztikai vizsgálattal meg kell vizsgálni a bőrlézió vagy egyéb klinikai tünetek megjelenésének időpontjában, illetve az elhullás időpontjában, attól függően, hogy melyik a korábbi.
                                 
                              
                                    e)
                                 
                                 
                                    A megfelelő létesítményben elhullott összes szalamandrán a hatósági állatorvos ellenőrzése mellett kórbonctani vizsgálatot kell végezni, különösen azzal a céllal, hogy ellenőrizzék, hogy jelen vannak-e a Bsal tünetei, és a lehető legbiztosabban meg tudják erősíteni vagy ki tudják zárni, hogy az elhullás oka a Bsal volt.
                                 
                              
                  
                        (2)
                     
                     
                        A levett minták valamennyi vizsgálatát és a karantén során végzett kórbonctani vizsgálatokat az illetékes hatóság által kijelölt laboratóriumokban kell elvégezni.
                     
                  
                        (3)
                     
                     
                        A következő kezelések minősülnek kielégítőnek:
                        
                                    a)
                                 
                                 
                                    a szalamandrák legalább 25 °C-os hőmérsékleten tartása legalább 12 napon át;
                                 
                              
                                    b)
                                 
                                 
                                    a szalamandrák legalább 20 oC-os hőmérsékleten tartása legalább 10 napon át, napi kétszer 10 perces polimixin E merítőfürdős kezeléssel (2 000 IU/ml) kombinálva, majd ezt követően az állatok Voriconazole spray-vel (12,5 μg/ml) történő kezelésével;
                                 
                              
                                    c)
                                 
                                 
                                    minden egyéb kezelés, amellyel egy tudományos folyóiratban közzétett, konzultatív szakértői cikk beszámolója szerint hasonló eredmények érhetők el a Bsal megsemmisítése terén.
                                 
                              
                  
               (1)  A Bsal 3 %-os előfordulási gyakoriságát feltételezve a járványügyi egységben, annak észlelését 95 %-os megbízhatósággal biztosítva és a megfelelő diagnosztikai vizsgálat 80 %-os érzékenységével kalkulálva.